Juliette Frølich

Juliette Frølich (født Dorothee Juliane Franck, 27. juni 1939, Krefeld, Tyskland, død 27. mai 2004) var en professor i fransk litteratur ved Universitetet i Oslo. 

Frølich var utdannet ved Universitetet i Zürich. I 1974 avla hun doktorgraden ved Universitetet i Oslo på en avhandling om Jules Supervielles forfatterskap: Vide et plenitude. Une étude de l'oeuvre de Jules Supervielle. 

Fra 1968 var hun tilknyttet Romansk institutt ved Universitetet i Oslo. Frølich ble i 1988 professor samme sted. Hennes spesialfelt var fransk litteratur. I sin forskning konsentrerte hun seg særlig om Honoré de Balzac, Gustave Flaubert og Marcel Proust.Karin Gundersen og Karin Holter: «Juliette Frølich», Aftenposten 2. juni 2004, s 16.

Frølich var innvalgt som medlem av Det Norske Videnskaps-Akademi. For sitt virke ble Frølich også hedret med den franske ordenen Palmes Académiques.«Hedres på fransk», Aftenposten, 29. februar 1996, s. 61. 

 Referanser 

Kategori:Professorer ved Universitetet i Oslo
Kategori:Palmes académiques (Frankrike)
Kategori:Fødsler i 1939
Kategori:Dødsfall i 2004